
         




                                                              Anexa nr. 1
CAIET DE SARCINI

privind închirierea prin licitație publică a imobilului ( construcții+teren) din Deta, situat în strada Unirii nr.1/a , proprietate privată a orașului Deta înscris în CF nr. 405016
1. Informaţii generale privind obiectul închirierii
1.1. Descrierea şi identificarea terenului care urmează să fie închiriat

Prezentul caiet de sarcini își propune să ofere celor interesați toate informațiile utile cu privire la modalitatea şi procedura de închiriere  a imobilului (teren și construcții), disponibil din orașul Deta, situat în strada Unirii nr.1/a  înscris în CF nr. 405016 cu nr. top. 405016 teren și nr.top.405016-C1.......C6 – construcții.    
Imobilul care face obiectul închirierii prezintă următoarele utilități şi dotări, după cum urmează:

a. Reţea de apă și canalizare menajeră există rețea de apă și canalizare în zonă.
b. Rețea de incendiu. Sunt montați hidranți de incendiu în apropierea imobilului supus procedurii de atribuire. 

c. Reţea electrică.  Există rețea electrică în zonă.

d. Rețea de gaz  Există rețea de gaz în zonă.
1.2. Destinația imobilului ce face obiectul închirierii
Imobilul este  proprietatea privată a orașului Deta cu destinația  construcții. Pe teren se pot amenaja și construi conform unor soluţii urbanistice propuse prin PUG Deta

Utilizări admise: locuințe individuale, instituții publice, birouri, comerț, servicii, spații plantate.
Utilizări interzise: activități productive poluante, construcții provizorii, stații betoane, stații de întreținere auto, curățătorii chimice, depozitare deșeuri urbane, materiale refolosibile, substanțe inflamabile sau toxice.

Suprafața terenului închiriat este de 1575 mp. Construcțiile existente în teren ce urmează a se închiria: 
Magazie S = 7 mp.; 3 copertine cu suprafața totală de 253 mp.; magazie S = 76 mp.; WC S = 12 mp.      
 1.3. Condiţiile de exploatare a închirierii şi obiectivele de ordin economic, financiar, social şi de mediu urmărite de locator privind exploatarea eficace a spațiului ce face obiectul închirierii 
Inițiativa închirierii are ca obiectiv principal utilizarea amplasamentului la potențialul maxim atât din punct de vedere al locatorului, Consiliul Local Deta, cât şi al locatarului. 

Motivele de ordin tehnic, economic, financiar, social si de mediu care justifică închirierea imobilului, sunt:

- existenta unui spațiu amplasat corespunzător care se pretează la desfășurarea de  activități prevăzute în PUG aprobat în zonă în care terenul aferent construcțiilor este destinat în vederea amenajării și construirii de locuințe individuale, instituții publice, birouri, comerț, servicii, spații plantate.
 - atragerea la bugetul oraşului Deta de fonduri suplimentare rezultate în urma administrării optime de specialitate conform  chiriei lunare prevăzute în contractul de închiriere și a  sumelor ce urmează a fi încasate pentru impozitul pe clădire;

-  creșterea valorii financiare colectate la bugetul local prin taxe si impozite;


 Imobilul ce urmează a fi închiriat va fi utilizat de către locatar (chiriaș) pe toată durata contractului în condiţiile prevăzute în acesta. 


2. Condiții generale ale închirierii

2.1. Imobilul (teren și construcții) predat locatarului (chiriașului) potrivit prevederilor contractului de închiriere, va fi utilizat de către acesta, în mod direct, pe riscul şi pe răspunderea sa, respectând legislația de protecția  mediului, pe toată perioada derulării contractului.       

2.2. Locatarul (chiriașul) are dreptul să schimbe destinaţia imobilului pe toata durata închirierii doar cu acordul proprietarului și cu obținerea autorizației de construire. Locatarul va realiza lucrări de investiţie pe terenul închiriat, conform Planului de Urbanism General al Oraşului Deta şi a Regulamentului de urbanism aprobat prin solicitarea de la Serviciul de urbanism al Primăriei Deta a Certificatului de urbanism și a Autorizației de construire în baza unui proiect executat de către un proiectant autorizat.. 

Desfăşurarea de către locatar a altor activităţi decât cele menţionate prin contract, fără acordul scris al locatorului/proprietarului, dă dreptul acestuia să considere contractul de închiriere reziliat de drept.

Cheltuielile privind amenajarea imobilului în vederea desfășurării activitățilot specifice vor fi suportate în totalitate de locatar.
Locatarul poartă întreaga responsabilitate pentru respectarea tuturor reglementărilor în vigoare cu privire la securitatea şi sănătatea în muncă, și apărarea împotriva incendiilor.
Responsabilitățile de mediu revin în exclusivitate locatarului, începând de la preluarea bunului, până la încetarea contractului de închiriere.

Locatarul are obligația de a deţine, pe cheltuiala sa, toate acordurile şi avizele impuse de legislația mediului.

2.3. Imobilul (teren și construcții) închiriat va fi folosit în regim de continuitate și permanență, pentru scopul în care a fost închiriat.

2.4. Imobilul (teren și construcții) ce face obiectul închirierii nu va putea fi subînchiriat..                                                                                                            
2.5. Contractul de închiriere se încheie pe o perioadă de 5 ani. Durata contractului poate fi prelungită cu acordul părților, în condițiile existente la acea dată, cu renegocierea clauzelor contractuale, după caz, dacă sunt întrunite cumulativ, următoarele condiții :
a) locatarul a achitat chiria la termenele convenite;

b) locatarul a respectat, fără excepții, toate celelalte clauze contractuale;

c) locatarul nu este înregistrat cu debite la bugetul de stat, bugetul local.
2.6. Prețul minim al chiriei, respectiv de pornire al licitației este de 921,60 lei/lună teren și construcții. Prețul este determinat în baza Hotărârii Consiliului Local Nr. 69 din 20.12.2016. Atât pentru teren cât și pentru construcții se vor plati toate taxele conform codului fiscal și a altor acte normative în vigoare.

Prețul chiriei este lunar şi va fi modificat prin Hotărârea Consiliului local conform actelor normative în vigoare.
Plata chiriei se suportă de către locatar și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta. Cuantumul chiriei va putea fi modificat de către părți, prin acord, pe baza de act adițional la prezentul contract.
Plata lunară a chiriei se achită începând cu data predării terenului pe bază de proces- verbal de predare- primire, până la finele lunii în curs. 
Neplata la termen a chiriei atrage o majorare de întârziere de 1% pe lună sau fracține de lună asupra sumei datorate.

 În caz de neplată, executarea silită se va face conform prevederilor legale în vigoare, iar locatarul va fi obligat să achite chiria restantă, precum și dobânda și cheltuielile de judecată.

2.7. A. În scopul protejării locatorului- organizatorul licitaţiei, față de riscul unui comportament necorespunzător al participantului la licitaţie, pe toată perioada implicării sale în procedura de licitaţie, oraşul Deta are dreptul de a solicita constituirea taxei de participare.  
Taxa de participare este obligatorie şi se constituie prin depunerea la casieria locatorului a unei sume în numerar.

Valoarea taxei  de participare la licitaţia de închiriere este de 200 lei și nu se restituie.
Garanția de participare este în cuantum de  100 lei.
B. Garanția de bună execuție contractuală se constituie de locatar în scopul asigurării locatorului de îndeplinirea corespunzătoare a contractului.

Garanția de bună execuție este obligatorie şi se constituie prin virament bancar, depunere de numerar sau printr-un instrument de garantare emis în condiţiile legii de o societate bancară ori o societate de asigurări, în termen de 5 zile lucrătoare de la data semnării contractului de închiriere, care devine anexă la contract.

Garanția este obligatorie si se stabilește la nivelul contravalorii a doua chirii.
Garanția de bună execuție se reține:

-oricând pe durata contractului de închiriere, în limita prejudiciului creat, în cazul în care locatarul nu îşi îndeplineşte din culpa sa obligaţiile asumate prin contract.

Anterior emiterii unei pretenţii asupra garanţiei de bună execuţie, locatorul  are obligaţia de a notifica pretenţia atât locatarului, cât şi emitentului instrumentului de garantare, precizând obligaţiile care nu au fost respectate şi modul de calcul al prejudiciului.

Contravaloarea documentației de atribuire, garanția și taxa de participare la licitație, garanția de bună execuție se pot achita la casieria instituției sau prin ordin de plată, cu respectarea legislației specifice
Date pentru constituirea taxei de participare, garanției de participare şi a garanției de bună execuţie prin ordin de plată:

- CUI 2503378
- Cont trezorerie : RO03TREZ62421180250XXXXX,  deschis la Trezoreria Deta.

2.8. Orice investiție sau amenajare care este necesară scopului pentru care a fost închiriat imobilul se va realiza numai în baza unei Autorizații de Construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, aviz deținători utilități etc).
Locatarul (Chiriașul) este obligat:
- să ia, pe tot parcursul închirierii, toate măsurile necesare şi obligatorii pentru protejarea mediului înconjurător în condiţiile prevăzute de legislația în vigoare privitoare la protecția mediului;

- să achite taxele și impozitele locale aferente.
3. Condiții de valabilitate pe care trebuie să le îndeplinească ofertele
Participantul la procedura de închiriere va avea în vedere la întocmirea ofertei, următoarele: 

1) Nivelul chiriei lunare în lei  – care constituie bază de pornire la licitația publică; 

Instrucțiunile privind modul de elaborare şi prezentare a ofertelor vor fi detaliate în fișa de date a procedurii.
 Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
 În cazul în care în urma publicării anunțului de licitație nu au fost depuse cel putin două oferte valabile, locatorul este obligat să anuleze procedura și să organizeze o noua licitație, cu respectarea procedurii prevăzute de lege.
În cazul organizării unei noi licitații, procedura este valabila în situația in care a fost depusa cel putin o oferta valabila.
4. Clauze referitoare la încetarea contractului de locațiune (închiriere) 

    Contractul de locațiune încetează în următoarele situații:

· La expirarea termenului stabilit de părţi

1.1.contractul de locaţiune încheiat pe durată determinată constituie în condiţiile legii titlu executoriu la expirarea termenului.

1.2. dacă după împlinirea termenului stabilit, locatarul continuă să deţină bunul şi să îşi îndeplinească obligaţiile fără vreo împotrivire din partea locatorului, se consideră încheiată o nouă locaţiune, în condiţiile celei vechi, inclusiv în privinţa garanţiilor; locaţiunea se consideră reînnoită prin tacita relocaţiune.

· Rezilierea pentru neexecutare de obligaţii

2.1.când, fără justificare, una dintre părţile contractului de locaţiune nu îşi execută obligaţiile născute din acest contract, cealaltă parte are dreptul de a rezilia locaţiunea, cu daune-interese, potrivit legii; neexecutarea trebuie să privească obligaţiile principale care să aducă vătămări ceilalte părţi;

· Imposibilitatea folosirii bunului

3.1.dacă bunul este distrus în întregime (pieirea totală a bunului) sau nu mai poate fi folosit potrivit destinaţiei sale, locaţiunea încetează de drept;

-contractul de locaţiune încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2.dacă pieirea lucrului este numai parţială sau posbilitatea folosirii lui există în parte, rezilierea este judiciară. În acest caz, locatarul poate solicita în justiţie fie o scădere de preţ, corespunzătoare pieirii lucrului, fie, dacă partea pierită de lucru este atât de însemnată încât fără acea parte locatarul n-ar fi încheiat contractul, rezilierea contractului.

· Desfiinţarea titlului locatorului

4.1.desfiinţarea titlului locatorului se poate realiza în multiple modalităţi: constatarea nulităţii, anulare, rezoluţiune, etc.

4.2. excepţie: locaţiunea va continua să producă efecte şi după desfiinţarea titlului locatorului pe o durată stipulată de părţi, fără a se depăşi un an de la data desfiinţării titlului locatorului, însă numai dacă locatarul a fost de bună- credinţă la încheierea locaţiunii.

· Înstrăinarea lucrului închiriat

5.1.pentru a obţine încetarea contractului de locaţiune, cumpărătorul trebuie să aducă la cunoştinţa locatarului vânzarea intervenită, iar locaţiunea va înceta la expirarea unui termen de două ori mai mare decât termenul de preaviz prevăzut la denunţarea unilaterală;

· Moartea locatarului/Dizolvarea persoanei juridice
6.1. în cazul locaţiunii cu durată determinată, moştenitorii locatarulului pot denunţa contractul în termenul de 60 de zile de la data la care au luat la cunoştinţă de moartea locatarului şi existenţa locaţiunii.
6.2. în caz de dizolvare a persoanei juridice, locatorul constată încetarea de drept a contractului.
· Denunțarea unilaterală de către locator

7.1.Această modalitate de încetare a contractului are loc fără culpa locatarului, ea fiind impusă de cauze obiective, care fac necesară o mai bună administrare a domeniului privat, atunci când  interesul privat o cere.  

· La încetarea din orice cauză a contractului de locațiune, bunul care a făcut obiectul contractului va fi returnat locatorului liber de sarcini.

5. Reguli privind conflictul de interese
Pe parcursul aplicării procedurii de atribuire locatorul are obligația de a lua toate masurile necesare pentru a evita situațiile de natura sa determine apariția unui conflict de interese si/sau manifestarea concurentei neloiale. Nerespectarea prevederilor alin. (1) se sancționează potrivit dispozițiilor legale in vigoare.
Persoana care a participat la întocmirea documentației de atribuire are dreptul de a fi ofertant, dar numai in cazul in care implicarea sa in elaborarea documentației de atribuire nu este de natura sa defavorizeze concurenta.
Persoanele care sunt implicate direct in procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.
       Nu au dreptul sa fie implicate in procesul de verificare/evaluare a ofertelor următoarele persoane:

a) soț/soție, ruda sau afin pana la gradul al II-lea inclusiv cu ofertantul, persoana fizica;
b) soț/soție, ruda sau afin pana la gradul al II-lea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice, terți susținători sau subcontractanți propuși;
Membrii Comisiei de evaluare au obligația de a semna pe propria răspundere o declarație de confidențialitate și imparțialitate și prin care confirmă că nu se află într-o situație care implică existența unui conflict de interese.

Drepturile şi îndatoririle părților se stabilesc prin contractul de locațiune (închiriere).

Transmiterea dreptului de închiriere operează din momentul încheierii contractului  de închiriere.

